Георги Авгарски
Есен

chitanka.info

Над полето ширно

плъзнаха мъгли

Тихо и неспирно

ситен дъжд вали.

Сънено ромони

горският поток.

Ятото си гони

жерав ясноок.

Свежда се от влага

натежал клонак

и сеячът стяга

плуговете пак.

Тръпнат на баира

сгушени ели,

а дъждът не спира —

все вали, вали…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.